- Hindi News
- National
- जानलेवा हमले में घायल हुए युवकों की हालत में सुधार, आरोपियों की तलाश तेज
जानलेवा हमले में घायल हुए युवकों की हालत में सुधार, आरोपियों की तलाश तेज
बुधवार देर शाम को मंडिया बाइपास पर हुआ था हमला
भास्करसंवाददाता | पाली
मंडियाबाइपास पर प्याऊ के पास बुधवार देर शाम छह-सात लोगों द्वारा किए गए जानलेवा हमले में गंभीर रूप से घायल जितेंद्र पुरी का जोधपुर में उपचार चल रहा है, जबकि दूसरे घायल मनीष का पाली में उपचार जारी है। गुरुवार को दोनों घायलों की हालत में सुधार बताया जाता है। घटना के बाद से फरार हुए आरोपियों का दूसरे दिन भी सुराग नहीं लग पाया। आरोपियों की तलाश तेज की गई है। पुलिस के अनुसार मंडिया गांव का जितेंद्र पुरी पुत्री रतनपुरी पाली में पुराना बस स्टैंड इलाके में एक लेबोरेट्री में काम करता है, जबकि बापू नगर निवासी मनीष भाटी पुत्र लक्ष्मण सेन वहां मेडिकल की दुकान पर काम करता है। कुछ दिन पहले मंडिया गांव के कुंदनसिंह से किसी बात को लेकर जितेंद्र पुरी से कहासुनी हो गई, जिसको लेकर दोनों पक्षों में मारपीट हुई थी। उस घटना के बाद से दोनों पक्षों में रंजिश चल रही है। बुधवार को कुंदनसिंह ने फोन कर जितेंद्र पुरी को राजीनामा करने के बहाने मंडिया बाइपास पर बुलाया। अनहोनी की आशंका में जितेंद्र अपने दोस्त मनीष भाटी को भी अपने साथ ले गया। जहां पहुंचते ही आरोपियों ने इन दोनों युवकों पर चाकू लाठी से ताबड़तोड़ वार किए। घायलावस्था में दोनों ने एक दुकान में घुस अंदर से शटर बंद कर अपनी जान बचाई। मंडिया गांव के चंपालाल घांची समाजसेवी मनीष राठौड़ ने पुलिस को सूचना देकर अन्य लोगों की मदद से दोनों घायलों को बांगड़ अस्पताल पहुंचाया। जहां से गंभीर रूप से घायल जितेंद्र पुरी को जोधपुर रेफर किया गया। पुलिस ने आरोपियों की सरगर्मी से तलाश शुरू की है।
tgl_Latn sot_Latn hin_Deva hin_Deva hin_Deva bho_Deva hin_Deva